b'\n_START_ARTICLE_\nNoonio\n_START_PARAGRAPH_\nNoonio eli nonius on monissa mittalaitteissa k\xc3\xa4ytett\xc3\xa4v\xc3\xa4 lukematarkkuutta parantava asteikko._NEWLINE_Esimerkiksi ty\xc3\xb6nt\xc3\xb6mitan varsinainen asteikko on tyypillisesti jaettu millimetreihin. Noonio on varsinaisen asteikon rinnalla oleva ja sen suhteen liikkuva 9 mm pituinen asteikko, joka on jaettu 10 jako-osaan. Noonion nollakohta osoittaa t\xc3\xa4ysien millimetrien m\xc3\xa4\xc3\xa4r\xc3\xa4n ja se noonion jakoviiva, joka sattuu t\xc3\xa4sm\xc3\xa4lleen samalle kohdalle jonkin p\xc3\xa4\xc3\xa4asteikon viivan kanssa, osoittaa t\xc3\xa4ysien millimetrien yli olevien kymmenesosien m\xc3\xa4\xc3\xa4r\xc3\xa4n._NEWLINE_Noonio on saanut nimens\xc3\xa4 portugalilaisen matemaatikon Pedro Nunesin mukaan, vaikka sen keksij\xc3\xa4n\xc3\xa4 pidet\xc3\xa4\xc3\xa4n ranskalaista Pierre Vernieri\xc3\xa4. Joissakin kieliss\xc3\xa4, kuten englannissa, noonio onkin nimetty Vernierin mukaan.'